Tarybos sprendimas
1998 m. gruodžio 21 d.
dėl Europos bendrijos ir Europos Tarybos susitarimo siekiant, remiantis 1997 m. birželio 2 d. Tarybos reglamento (EB) Nr. 1035/97 dėl Europos rasizmo ir ksenofobijos kontrolės centro įsteigimo 7 straipsnio 3 dalimi, užmegzti glaudų bendradarbiavimą tarp Centro ir Europos Tarybos sudarymo
(1999/132/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į Tarybos reglamentą (EB) Nr. 1035/97 [1], ypač į jo 7 straipsnio 3 dalį, kartu su EB sutarties 228 straipsnio antros dalies antru sakiniu ir trečios dalies pirma pastraipa,
atsižvelgdama į Komisijos pasiūlymą [2],
atsižvelgdama į Europos Parlamento nuomonę [3],
kadangi reikia patvirtinti Europos bendrijos ir Europos Tarybos susitarimą siekiant, remiantis 1997 m. birželio 2 d. Tarybos reglamento (EB) Nr. 1035/97 dėl Europos rasizmo ir ksenofobijos kontrolės centro įsteigimo 7 straipsnio 3 dalimi, užmegzti glaudų bendradarbiavimą tarp Centro ir Europos Tarybos,
PRIĖMĖ ŠĮ SPRENDIMĄ:
1 straipsnis
Europos bendrijos vardu tvirtinamas Europos bendrijos ir Europos Tarybos susitarimas, numatytas Tarybos reglamento (EB) Nr. 1035/97 7 straipsnio 3 dalyje,
Susitarimo tekstas pridedamas prie šio sprendimo.
2 straipsnis
Tarybos pirmininkas įgaliojamas paskirti asmenį, įgaliotą pasirašyti susitarimą siekiant įpareigoti Bendriją [4].
3 straipsnis
Šis sprendimas skelbiamas Europos Bendrijų oficialiajame leidinyje.
Priimta Briuselyje, 1998 m. gruodžio 21 d.